SAS-fly i trøbbel ved landing i Tromsø
Flapsen fungerte ikke som den skulle da flyet var på vei inn for landing ved Tromsø lufthavn Langnes ved sekstiden fredag kveld, skriver Nordlys. Flaps brukes for å gi større vingeareal, slik at fly kan lette og lande i lavere hastighet. - Det går an å lande uten, men da må flyet ha høyere hastighet ved landing, forklarer lufthavnsjef Hans Børre Joakimsen. Fint vær og fine forhold i Tromsø gjorde at flyet kunne lande trygt en halvtimes tid etter ruten - tross de tekniske problemene.
Et SAS-fly fikk problemer med flapsen før landing i Tromsø fredag kveld.